Riiklik Rahvakongress

Hiina Rahvavabariigi Riiklik Rahvakongress (edaspidi RRK) on Hiina Rahvavabariigi riigivõimu kõrgeim organ ja seadusandlik kogu. 2018. aastal oli selles 2980 saadikut, mis teeb RRK-st maailma suurima parlamendi. Riikliku Rahvakongressi täiskogu tuleb igal aastal kokku umbes kaheks nädalaks ning hääletab läbi tähtsamad seadused. Liikmed on osalise tööajaga ning neile ei maksta palka.

Suuremat osa RRK võimust teostab Riikliku Rahvakongressi Alaline Komitee, mis koosneb umbes 170 liikmest ning koguneb siis, kui ei toimu täiskogu istungjärku. Riikliku Rahvakongressi liikmetel on lubatud pidada teisi riigi- ja parteiameteid ning üldiselt figureerivad nad mujal kõrgetes poliitsfäärides. Siiski ei ole neil lubatud töötada täitev- või kohtuvõimu struktuurides.

Põhiseaduse järgi on RRK ühekojaline parlament, mis de jure teostab kontrolli valitsuse, ülemkohtu, erikomiteede, ülemprokuratuuri ja sõjalise keskkomisjoni üle ning valib kõrged riigiametnikud. Välismaised meediaväljaanded on RRK-d nimetanud de facto võimutuks parlamendiks.

RRK valitakse viieks aastaks. Istungjärk toimub kevaditi Suures rahvasaalis Tiananmeni väljaku lääneosas Pekingis ning kestab üldiselt 10–14 päeva. Riikliku Rahvakongressi istungid on üldiselt pandud samale ajale Rahva Poliitilise Konsultatiivkonverentsi Riikliku Komitee, mis on erinevate sotsiaalsete gruppide esindajatest koosnev nõuandev keha, kohtumistega. Kuna Poliitiline Konsultatiivkonverents ja RRK on Hiina kaks põhilist nõuandvat organit, kutsutakse neid koos nimega lianghui (kaks istungjärku).

RRK enda sõnul on selle istungid riigiametnikele võimaluseks hinnata senist poliitikat ning esitleda riigi tulevasi plaane.

Vaata ka
 Parlamentide loend
 Hiina Riikliku Rahvakongressi hääletustulemuste loend
 Hiina poliitika
 Kõrgeim Rahvaassamblee
 Nõukogude Liidu Ülemnõukogu (NSVL-i vaste)

Viited

Välislingid

Inglise keeles
 NPC observer
 Full coverage of the 2016 NPC & CPPCC sessions - China.org.cn
 Full coverage of the 2014 NPC & CPPCC sessions - China.org.cn
 English version of the Official website of the NPC
 NY Times article on the detainment of would-be petitioners to the NPC
 Information on National People's Congress and Standing Committee
 English version of the Standing Committee of Beijing Municipal People's Congress

Hiina keeles
 RRK koduleht
 RRK uudised, Renmin Ribao
 RRK-ga seotud poliitika
 Pekingi Munitsipaalse Rahvakongressi Alaline Komitee
 Suure rahvasaali koduleht

Hiina poliitika